

VLADA REPUBLIKE HRVATSKE

Zagreb, 4. siječnja 2024.

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnje izvješće o radu Ureda za sprječavanje pranja novca za 2022. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 31. stavka 3. Zakona o Vladi Republike Hrvatske («Narodne novine», br. 150/11, 119/14, 93/16, 116/18 i 80/22) i članka 99. stavka 4. Zakona o sprječavanju pranja novca i financiranja terorizma («Narodne novine» br. 108/17, 39/19 i 151/22), Vlada Republike Hrvatske je na sjednici održanoj \_\_\_\_\_\_\_\_\_ 2024. donijela

**Z A K L J U Č A K**

Prihvaća se Godišnje izvješće o radu Ureda za sprječavanje pranja novca za 2022. godinu, u tekstu koje je Vladi Republike Hrvatske dostavilo Ministarstvo financija, aktom KLASA: 470-04/23-04/1 URBROJ: 513-12-4/010-23-3, od 14. prosinca 2023.

KLASA:

URBROJ:

Zagreb, \_\_\_\_\_\_\_\_\_\_\_\_\_\_ 2024.

|  |  |
| --- | --- |
|  | PREDSJEDNIKmr. sc. Andrej Plenković |

**OBRAZLOŽENJE**

Ministarstvo financija podnosi Vladi RH godišnje izvješće o radu Ureda za sprječavanje pranja novca sukladno čl. 99. st. 4. Zakona o sprječavanju pranja novca i financiranja terorizma.

Godišnje izvješće o radu Ureda sadrži:

* statističke pokazatelje o radu Ureda
* rezultate analitičko-obavještajni rad Ureda s osvrtom na identificirane tipologije pranja novca te prikaz anonimiziranih slučajeva sa sumnjom na pranje novca
* prikaz zakonodavnih aktivnosti Ureda, kao i aktivnosti Ureda na područjima međuinstitucionalne suradnje sa tijelima kaznenog progona (DORH, USKOK, MUP) i nadzornim tijelima (HNB, HANFA, Financijski inspektorat, Porezna uprava)
* međunarodne aktivnosti Ureda.

**Ključni pokazatelji o radu Ureda**

**Analitičko obavještajni rad Ureda**

* otvorena 471 analitička predmeta (slučaja)
* 250 slučaja dostavljena nadležnim tijelima (DORH, USKOK, MUP, Porezna uprava) na daljnje postupanje
* operativno analizirane 3392 transakcije povezane s 963 fizičkih i pravnih osoba
* izdano 56 naloga od strane Ureda bankama za blokadom sumnjivih transakcija u iznosu od 110.4 milijuna eura

**Međunarodna razmjena podataka s inozemnim financijsko- obavještajnim jedinicama**

* Ured je poslao 129 zamolbi u 34 države
* Ured je zaprimio 101 zamolbu iz 36 država
* Ured je dostavio 36 spontanih dostava podataka

**Međuinstitucionalne i međunarodne aktivnosti Ureda**

* izdavanje smjernica i mišljenja obveznicima provedbe mjera sprječavanja pranja novca i financiranja terorizma (banke i dr.)kao i obveznicima upisa u Registar stvarnih vlasnika
* iniciranje nadzornih aktivnosti kako na području vezano za učinkovitost rada obveznika (suradnja s HNB, HANFA i Financijskim inspektoratom) te za točnost podataka u Registru stvarnih vlasnika (suradnja s Poreznom upravom i FINA-om)
* koordinacija rada Međuinstitucionalne skupine za sprječavanje pranja novca i financiranja terorizma (MIRS) na području jačanja učinkovitosti hrvatskog sustava SPNFT
* aktivno sudjelovanje u radu međunarodnih odbora i radnih skupina (MONEYVAL -Vijeće Europe, EU FIU Platforma, Skupina EGMLTF i Odbor CPMLTF)